पालिका की अधिकारी और प्रशासक अमिता वरुण का कहना है कि वर्तमान में 25 निर्वाचित सदस्य और पांच नामित सदस्यों सहित प्रशासक को मिलाकर 26 लोगों की कार्यकारिणी बनी हुई है। लेकिन शनिवार को होने वाली बैठक में मात्र 13 सदस्य उपस्थित हुए जिसके कारण पालिका की बैठक का कोरम पूरा नहीं हुआ और बैठक स्थगित करनी पड़ी। ईओ को कहना है कि शासन द्वारा आदर्श नगर योजना के अंर्तगत पालिका को डेढ़ करोड रुपये विकास के लिए मिलना है। जिसमें 50 लाख रुपये की पहली किस्त पालिका को मिल चुकी है। ईओ ने कहा कि कोरम पूरा न होने पर बैठक स्थगित करके निकाय के निदेशक को पत्र लिखा गया है।